title: Odluka Vijeća (EU) 2018/1870 od 26. studenoga 2018. o potpisivanju, u ime Unije, Sporazuma između Europske unije i Savezne Republike Brazila o izmjeni Sporazuma između Europske unije i Savezne Republike Brazila o ukidanju vizne obveze za kratkotrajan boravak nositeljima obične putovnice

text:
                  30.11.2018

                  HR

                  Službeni list Europske unije

                  L 306/4

         ODLUKA VIJEĆA (EU) 2018/1870
         od 26. studenoga 2018.
         o potpisivanju, u ime Unije, Sporazuma između Europske unije i Savezne Republike Brazila o izmjeni Sporazuma između Europske unije i Savezne Republike Brazila o ukidanju vizne obveze za kratkotrajan boravak nositeljima obične putovnice
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Uredbom (EU) br. 610/2013 Europskog parlamenta i Vijeća (1) uvedene su horizontalne izmjene pravne stečevine Unije u pogledu viza i granica te je kratkotrajni boravak definiran kao boravak od najviše 90 dana u bilo kojem razdoblju od 180 dana.

                     (2)

                     Potrebno je tu novu definiciju uvrstiti u Sporazum između Europske unije i Savezne Republike Brazila o ukidanju vizne obveze za kratkotrajan boravak nositeljima obične putovnice (2) kako bi se uskladio režim Unije u pogledu kratkotrajnog boravka.

                     (3)

                     Vijeće je 9. listopada 2014. ovlastilo Komisiju da otvori pregovore sa Saveznom Republikom Brazilom o Sporazumu između Europske unije i Savezne Republike Brazila o izmjeni Sporazuma između Europske unije i Savezne Republike Brazila o ukidanju vizne obveze za kratkotrajan boravak nositeljima obične putovnice („Sporazum”). Pregovori o Sporazumu uspješno su zaključeni njegovim parafiranjem 31. listopada 2017.

                     (4)

                     Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (5)

                     Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (6)

                     Sporazum bi trebalo potpisati, a tekst izjave priložene ovoj Odluci kao i tekst zajedničkih izjava koje se nalaze u privitku Sporazumu trebalo bi odobriti u ime Unije,

               DONIJELO JE OVU ODLUKU:

            Članak 1.
            Odobrava se potpisivanje, u ime Unije, Sporazuma između Europske unije i Savezne Republike Brazila o izmjeni Sporazuma između Europske unije i Savezne Republike Brazila o ukidanju vizne obveze za kratkotrajan boravak nositeljima obične putovnice, podložno sklapanju navedenog Sporazuma (5).

            Članak 2.
            Tekst izjave priložen ovoj Odluci i tekst zajedničkih izjava koje se nalaze u privitku Sporazumu odobrava se u ime Unije.

            Članak 3.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 4.
            Ova Odluka stupa na snagu dvadesetog dana od dana donošenja.

            Sastavljeno u Bruxellesu 26. studenoga 2018.

                  Za Vijeće

                  Predsjednica

               J. BOGNER-STRAUSS

            (1)  Uredba (EU) br. 610/2013 Europskog parlamenta i Vijeća od 26. lipnja 2013. o izmjeni Uredbe (EZ) br. 562/2006 Europskog parlamenta i Vijeća o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama), Konvencije o provedbi Schengenskog sporazuma, uredaba Vijeća (EZ) br. 1683/95 i (EZ) br. 539/2001 i uredaba (EZ) br. 767/2008 i (EZ) br. 810/2009 Europskog parlamenta i Vijeća (SL L 182, 29.6.2013., str. 1).

            (2)  SL L 255, 21.9.2012., str. 4.

            (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

            (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

            (5)  Tekst Sporazuma objavit će se zajedno s odlukom o njegovu sklapanju.

            PRILOG

               Izjava Unije o stupanju na snagu Uredbe (EU) 2017/2226 o uspostavi sustava ulaska/izlaska (EES) i državama članicama koje u cijelosti primjenjuju Schengensku pravnu stečevinu

            Uredba (EU) 2017/2226 Europskog parlamenta i Vijeća od 30. studenoga 2017. o uspostavi sustava ulaska/izlaska (EES) za registraciju podataka o ulasku i izlasku te podataka o odbijanju ulaska za državljane trećih zemalja koji prelaze vanjske granice država članica i određivanju uvjeta za pristup EES-u za potrebe izvršavanja zakonodavstva te o izmjeni Konvencije o provedbi Schengenskog sporazuma i uredbi (EZ) br. 767/2008 i (EU) br. 1077/2011 stupila je na snagu 29. prosinca 2017.
            Stoga će se od datuma početka primjene Uredbe (EU) 2017/2226 (1) za potrebe Sporazuma državama članicama koje u cijelosti primjenjuju schengensku pravnu stečevinu smatrati države članice koje na vanjskim granicama upotrebljavaju sustav ulaska/izlaska. Razdoblje od najviše 90 dana u bilo kojem razdoblju od 180 dana izračunavat će se uzimajući u obzir razdoblje boravka u svim državama članicama koje na vanjskim granicama upotrebljavaju sustav ulaska/izlaska.

               (1)  O datumu početka primjene odlučit će Komisija u skladu s člankom 73. Uredbe (EU) 2017/2226.


title: Odluka Vijeća (EU) 2017/2284 od 11. prosinca 2017. o pružanju potpore državama u Africi, azijsko-pacifičkoj regiji te u Latinskoj Americi i na Karibima za sudjelovanje u savjetodavnom procesu stručne pripremne skupine na visokoj razini za ugovor o zabrani proizvodnje fisilnog materijala u svrhu proizvodnje oružja

text:
               12.12.2017

               HR

               Službeni list Europske unije

               L 328/32

         ODLUKA VIJEĆA (EU) 2017/2284
   od 11. prosinca 2017.
   o pružanju potpore državama u Africi, azijsko-pacifičkoj regiji te u Latinskoj Americi i na Karibima za sudjelovanje u savjetodavnom procesu stručne pripremne skupine na visokoj razini za ugovor o zabrani proizvodnje fisilnog materijala u svrhu proizvodnje oružja
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. stavak 1.,
   budući da:

               (1)

               Europsko vijeće donijelo je 12. prosinca 2003. Strategiju EU-a za sprečavanje širenja oružja za masovno uništenje („Strategija”), u čijem se poglavlju II. navode mjere za ostvarivanje učinkovitog multilateralizma, koji je kamen temeljac europske strategije za borbu protiv širenja oružja za masovno uništenje. U njemu se među ostalim navodi da je EU predan sustavu multilateralnih ugovora koji čini pravni i normativni temelj za sve napore u pogledu neširenja oružja te da je politika EU-a usmjerena na postizanje međunarodnog dogovora o zabrani proizvodnje fisilnog materijala za nuklearno oružje ili druge nuklearne eksplozivne naprave.

               (2)

               EU aktivno provodi Strategiju i izvršava mjere navedene u njezinu poglavlju III., posebno oslobađanjem financijskih sredstava za potporu specifičnim projektima čiji je cilj jačanje multilateralnog sustava za neširenje oružja i multilateralnih mjera za izgradnju povjerenja.

               (3)

               Vijeće je 8. prosinca 2008. usvojilo zaključke i dokument naslovljen „Nove vrste aktivnosti Europske unije za borbu protiv širenja oružja za masovno uništenje i sustavâ njihove isporuke”. U tom je dokumentu među ostalim navedeno da se EU obvezuje nastaviti i intenzivirati djelovanje „u korist pokretanja pregovora o ugovoru o zabrani proizvodnje fisilnog materijala u svrhu proizvodnje oružja”.

               (4)

               EU je opetovano pozivao na hitan početak i brz dovršetak pregovora o ugovoru kojim se zabranjuje proizvodnja fisilnog materijala za nuklearno oružje ili druge nuklearne eksplozivne naprave, na temelju dokumenta CD/1299 i mandata koji je u njemu naveden. EU je isto tako poticao sve članove Konferencije o razoružanju (Conference on Disarmament – CD) da ulože maksimalne napore kako bi se prekinuo zastoj u radu CD-a i donio sveobuhvatan i uravnotežen program rada koji uključuje hitni početak pregovora o ugovoru o zabrani proizvodnje fisilnog materijala u svrhu proizvodnje oružja (fissile material cut-off treaty – FMCT).

               (5)

               Opća skupština Ujedinjenih naroda (OSUN) donijela je 2013. rezoluciju kojom je uspostavljena Skupina vladinih stručnjaka (SVS) iz 25 država s ciljem izrade preporuka o mogućim aspektima kojima bi se doprinijelo ugovoru kojim se zabranjuje proizvodnja fisilnog materijala za nuklearno oružje ili druge nuklearne eksplozivne naprave, pri čemu se te preporuke ne odnose na pregovore. SVS je 2015. dostavio svoje izvješće Prvom odboru (za razoružanje) OSUN-a.

               (6)

               Opća skupština Ujedinjenih naroda donijela je 2016. Rezoluciju 71/259 naslovljenu „Ugovor o zabrani proizvodnje fisilnog materijala za nuklearno oružje ili druge nuklearne eksplozivne naprave”. Rezolucijom 71/259 traži se od glavnog tajnika da uspostavi stručnu pripremnu skupinu na visokoj razini za FMCT s ciljem razmatranja bitnih elemenata budućeg nediskriminirajućeg, multilateralnog ugovora kojim se zabranjuje proizvodnja fisilnog materijala za nuklearno oružje ili druge nuklearne eksplozivne naprave koji je učinkovito provjerljiv na međunarodnoj razini te s ciljem izrade preporuka o tim bitnim elementima. Stručna pripremna skupina na visokoj razini za FMCT imat će članstvo od 25 država te će održati dva neformalna savjetodavna sastanka otvorena za sve države članice Ujedinjenih naroda kako bi se svim državama omogućilo sudjelovanje u procesu izrade FMCT-a. Očekuje se da će rad pripremne skupine rezultirati pregovorima o tom važnom pitanju kako bi se dodatno unaprijedilo nuklearno razoružanje i neširenje nuklearnog oružja.

               (7)

               Sve države članice EU-a glasovale su za Rezoluciju Opće skupštine UN-a 71/259 o FMCT-u iz 2016., koju su predstavile Kanada, Njemačka i Nizozemska. Rezolucijom se uspostavlja uključiv proces putem organizacije neformalnih savjetodavnih sastanaka sa svim državama članicama UN-a i predsjednikom stručne pripremneskupine na visokoj razini za FMCT. Nekoliko država članica EU-a sudjelovat će u radu stručne pripremne skupine na visokoj razini čija je zadaća izraditi preporuke o bitnim elementima budućeg ugovora, ne dovodeći u pitanje nacionalne pozicije u budućim pregovorima.

               (8)

               Stručna pripremna skupina na visokoj razini za FMCT dat će praktičan doprinos naporima koji se ulažu u nuklearno razoružanje i neširenje nuklearnog oružja. Skupina vladinih stručnjaka (1) i dva izvješća glavnog tajnika o toj temi (2) utvrdili su složenost tog pitanja, kao i teme koje zahtijevaju daljnje analize i razmatranje od strane država članica UN-a. Stručna pripremna skupina na visokoj razini za FMCT izvijestit će Opću skupštinu UN-a na njezinu 73. zasjedanju (2018.).

               (9)

               Općenito, fisilni materijal (kao što su visoko obogaćeni uranij ili plutonij) koji može stvoriti eksplozivnu fisijsku lančanu reakciju ključna je komponenta nuklearnog oružja. Hitan početak i brz dovršetak pregovora u okviru CD-a o ugovoru kojim se zabranjuje proizvodnja fisilnog materijala za nuklearno oružje ili druge nuklearne eksplozivne naprave već su dugo na popisu prioriteta EU-a.

               (10)

               Ugovor kojim se zabranjuje proizvodnja fisilnog materijala za nuklearno oružje ili druge nuklearne eksplozivne naprave bio bi ključan korak prema stvaranju uvjeta za svijet bez nuklearnog oružja. Smatra se da je FMCT multilateralni instrument o kojem se treba pregovarati u području nuklearnog razoružanja kao dopuni Ugovoru o neširenju nuklearnog oružja i Ugovoru o sveobuhvatnoj zabrani nuklearnih pokusa,

         DONIJELO JE OVU ODLUKU:
   Članak 1.
   1.   U skladu sa Strategijom EU-a kojom se utvrđuje cilj pridržavanja, provedbe i jačanja multilateralnih ugovora i sporazuma o razoružanju i neširenju oružja, Unija pruža potporu državama u Africi, azijsko-pacifičkoj regiji te u Latinskoj Americi i na Karibima za sudjelovanje u savjetodavnom procesu stručne pripremne skupine na visokoj razini za ugovor o zabrani proizvodnje fisilnog materijala u svrhu proizvodnje oružja.
   2.   Projekti kojima se pruža potpora državama u Africi, azijsko-pacifičkoj regiji te u Latinskoj Americi i na Karibima za sudjelovanje u savjetodavnom procesu stručne pripremne skupine na visokoj razini za FMCT, a koji odgovaraju mjerama koje su u skladu sa Strategijom EU-a, sastoje se od podregionalnih radionica, sastanaka stručnjaka, aktivnosti materijalne potpore koja se pruža državama članicama Ujedinjenih naroda te uspostave repozitorija relevantnih informacija i publikacija.
   3.   Ciljevi tih projekata su sljedeći:

               —

               olakšavanje dijaloga na regionalnoj razini među državama u Africi, azijsko-pacifičkoj regiji te u Latinskoj Americi i na Karibima;

               —

               stvaranje osjećaja odgovornosti za tu problematiku među državama u tim regijama;

               —

               utvrđivanje nacionalnih potreba i prioriteta politika država u tim regijama;

               —

               uključivanje relevantnih regionalnih organizacija u rasprave o ugovoru kojim se zabranjuje proizvodnja fisilnog materijala za nuklearno oružje ili druge nuklearne eksplozivne naprave o kojima se treba pregovarati u okviru Konferencije o razoružanju;

               —

               evaluacija implikacija koje taj proces predstavlja na regionalnoj razini te uloge koju relevantne regionalne i međunarodne organizacije mogu imati u tom procesu;

               —

               komparativna analiza implikacija tog procesa za svaku regiju;

               —

               olakšavanje prijenosa znanja o fisilnim materijalima između akademske zajednice, organizacija civilnog društva i država članica.

         4.   Detaljan opis projekata naveden je u Prilogu.
   Članak 2.
   1.   Visoki predstavnik odgovoran je za provedbu ove Odluke.
   2.   Tehničku provedbu projekata iz članka 1. stavka 2. obavlja Ured Ujedinjenih naroda za razoružanje (UNODA) putem svoje podružnice u Ženevi i regionalne podružnice za razoružanje što uključuje tri regionalna centra za mir i razoružanje u Africi (UNREC), azijsko-pacifičkoj regiji (UNRCPD) te u Latinskoj Americi i na Karibima (UNLIREC). UNODA tu zadaću provodi pod odgovornošću Visokog predstavnika. U tu svrhu Visoki predstavnik sklapa potrebne aranžmane s UNODA-om.
   Članak 3.
   1.   Financijski referentni iznos za provedbu projekata iz članka 1. stavka 2. iznosi 1 220 880,51 EUR.
   2.   Rashodima koji se financiraju iz iznosa navedenog u stavku 1. upravlja se u skladu s postupcima i pravilima primjenjivima na opći proračun Unije.
   3.   Komisija nadzire pravilno upravljanje rashodima iz stavka 1. Komisija u tu svrhu, nakon donošenja ove Odluke Vijeća, sklapa sporazum o financiranju s UNODA-om za referentni iznos. Sporazumom se određuje da UNODA treba osigurati vidljivost doprinosa Unije, u skladu s njegovom veličinom.
   4.   Komisija nastoji sklopiti sporazum o financiranju iz stavka 3. što je prije moguće, a nakon stupanja na snagu ove Odluke. Ona obavješćuje Vijeće o svim poteškoćama u tom procesu i o datumu sklapanja sporazuma o financiranju.
   Članak 4.
   1.   Visoki predstavnik izvješćuje Vijeće o provedbi ove Odluke na temelju redovitih izvješća koja sastavlja UNODA. Ta izvješća predstavljaju temelj za evaluaciju koju provodi Vijeće.
   2.   Komisija pruža informacije o financijskim aspektima projekata navedenih u članku 1. stavku 2.
   Članak 5.
   1.   Ova Odluka stupa na snagu na dan donošenja.
   2.   Ova Odluka prestaje važiti 36 mjeseci od datuma sklapanja sporazuma o financiranju iz članka 3. stavka 3. Međutim, ona prestaje važiti šest mjeseci od stupanja na snagu ako se u tom roku ne sklopi sporazum o financiranju.

      Sastavljeno u Bruxellesu, 11. prosinca 2017.

            Za Vijeće

            Predsjednica

         F. MOGHERINI

      (1)  A/70/81, Izvješće Skupine vladinih stručnjaka za preporuke o mogućim aspektima kojima bi se moglo doprinijeti ugovoru o zabrani proizvodnje fisilnog materijala za nuklearno oružje ili druge nuklearne eksplozivne naprave, pri čemu se te preporuke ne odnose na pregovore.

      (2)  A/68/154, A/68/154/Add.1, A/71/140/Rev.1 i A/71/140/Rev.1/Add.1

      PRILOG
      1.   CILJ
      Potrebno je da države u ranoj fazi procesa u potpunosti razumiju implikacije budućeg ugovora i njegovog odnosa s regionalnim instrumentima o zonama bez nuklearnog oružja, Ugovorom o neširenju nuklearnog oružja i drugim instrumentima. Stoga bi opći cilj nove Odluke Vijeća trebao biti pružanje financijskih sredstava za izgradnju široke baze znanja o ugovoru kojim se zabranjuje proizvodnja fisilnog materijala za nuklearno oružje ili druge nuklearne eksplozivne naprave ili o ugovoru o zabrani proizvodnje fisilnog materijala u svrhu proizvodnje oružja (FMCT) u okviru međunarodne zajednice kako bi se osiguralo da sve države članice UN-a budu u mogućnosti u potpunosti sudjelovati u savjetodavnom procesu, kao i u svim budućim pregovorima o takvom ugovoru u okviru Konferencije o razoružanju.
      Suradnja s državama članicama UN-a na regionalnoj razini bit će dopuna neformalnim savjetodavnim sastancima koje će u New Yorku održati predsjednik stručne pripremne skupine na visokoj razini za FMCT te će se time poboljšati kvantitativno i kvalitativno sudjelovanje država i ojačati uključivost budućih pregovora o takvom ugovoru u okviru Konferencije o razoružanju.
      Organiziranjem niza (pod)regionalnih radionica omogućit će se razmjena znanja i informacija unutar regija, kao i među njima. Radionice će uključivati kombinaciju tehničkih informativnih sastanaka i rasprava o implikacijama i važnosti tih budućih ugovora u odnosu na postojeće regionalne aranžmane. U okviru tehničkih informativnih sastanaka koje će održati relevantni stručnjaci razrađivat će se bitna pitanja povezana sa FMCT-om, dok će se u raspravama sudionike poticati da razmotre regionalne implikacije i važnost mogućeg ugovora.
      Stručna pripremna skupina na visokoj razini za FMCT izvijestit će Opću skupštinu UN-a na njezinu 73. zasjedanju (2018.). Opća skupština može odlučiti poduzeti daljnje mjere u vezi s tim pitanjem. Kako bi se podržalo sudjelovanje država članica UN-a u raspravi o tom pitanju, projekt će se nastaviti do kraja redovne sjednice 74. zasjedanja Opće skupštine (prosinac 2019.).
      Ured Ujedinjenih naroda za razoružanje (UNODA), putem svoje podružnice u Ženevi i regionalne podružnice za razoružanje, što uključuje Regionalni centar Ujedinjenih naroda za mir i razoružanje (UNREC) u Loméu (Togo), Regionalni centar Ujedinjenih naroda za mir, razoružanje i razvoj u Aziji i na Pacifiku (UNRCPD) u Kathmanduu (Nepal) i Regionalni centar Ujedinjenih naroda za mir, razoružanje i razvoj u Latinskoj Americi i na Karibima (UNLIREC) u Limi (Peru), ima dugogodišnje iskustvo u pružanju potpore državama i poticanju dijaloga u njihovim regijama u vezi s nuklearnim razoružanjem i neširenjem nuklearnog oružja.
      Bit će pozvani stručnjaci iz nekoliko zemalja, obuhvaćajući široko geografsko područje, iz vlada i regionalnih organizacija te iz organizacija civilnog društva, kao što su Međunarodni odbor za fisilne materijale (International Panel on Fissile Materials – IPFM), Verifikacijski centar za istraživanja, osposobljavanje i informiranje (Verification Research, Training and Information Centre – VERTIC), Institut za sigurnosne studije (Institute for Security Studies – ISS) i akademska zajednica.
      U podcilju 16.8 u okviru ciljeva UN-a za održivi razvoj prepoznata je sljedeća potreba: „proširiti i ojačati sudjelovanje zemalja u razvoju u institucijama globalnog upravljanja”. Stoga bi aktivnosti predviđene u okviru ovog projekta mogle biti doprinos prema ostvarenju tog cilja.
      2.   AKTIVNOSTI
      2.1   Ciljevi aktivnosti:

                  —

                  olakšavanje dijaloga na regionalnoj i podregionalnoj razini među državama u Africi, azijsko-pacifičkoj regiji te u Latinskoj Americi i na Karibima;

                  —

                  uključivanje relevantnih regionalnih organizacija u rasprave o FMCT-u;

                  —

                  stvaranje osjećaja odgovornosti među svim državama o budućem FMCT-u;

                  —

                  olakšavanje prijenosa i primjene znanja između akademske zajednice, organizacija civilnog društva i država članica o pitanjima važnima za zabranu proizvodnje fisilnog materijala za nuklearno oružje ili druge nuklearne eksplozivne naprave.

            2.2   Opis aktivnosti
      UNODA će organizirati sve aktivnosti putem svoje podružnice u Ženevi i regionalne podružnice za razoružanje, što uključuje UNREC sa sjedištem u Loméu (Togo), UNRCPD sa sjedištem u Kathmanduu (Nepal) i UNLIREC sa sjedištem u Limi (Peru).

                  (a)

                  Podregionalne radionice u Africi, u Aziji i na Pacifiku te u Latinskoj Americi i na Karibima
                  UNODA će organizirati ukupno najviše šest podregionalnih seminara u Africi, azijsko-pacifičkoj regiji te u Latinskoj Americi i na Karibima. UNODA će organizirati jedan ili dva dvodnevna podregionalna seminara u svakoj od regija, to jest u Africi, azijsko-pacifičkoj regiji te u Latinskoj Americi i na Karibima. Ti podregionalni seminari bit će usredotočeni na odgovarajuće regije.
                  U seminarima će sudjelovati stručnjaci iz glavnih gradova zemalja odgovarajućih podregija, kao i stručna pripremna skupina na visokoj razini za FMCT, stručnjaci iz Europske unije te stručnjaci iz civilnog društva i akademske zajednice.
                  Ti će seminari biti dopuna otvorenim neformalnim savjetodavnim sastancima kojima će predsjedati predsjednik stručne pripremne skupine na visokoj razini za FMCT u New Yorku u skladu s Rezolucijom Opće skupštine Ujedinjenih naroda 71/259 te će se njima olakšati sudjelovanje stručnjaka država članica Ujedinjenih naroda u budućim pregovorima o FMCT-u u glavnom gradu.

                  (b)

                  Sastanci sa stručnjacima iz regionalnih organizacija
                  UNODA će organizirati tri sastanka stručnjaka s relevantnim regionalnim organizacijama u Africi, azijsko-pacifičkoj regiji te u Latinskoj Americi i na Karibima, uključujući ABACC, AFCONE, OPANAL i Regionalni forum ASEAN-a, kako bi se okupili članovi stručne pripremne skupine na visokoj razini za FMCT, stručnjaci iz regionalnih organizacija i stručnjaci iz organizacija civilnog društva, uključujući Konzorcij EU-a za neširenje oružja, VERTIC, IPFM, ISS, s ciljem pripreme za buduće pregovore o FMCT-u te kako bi se olakšalo uključivanje regionalnog stručnog znanja i iskustva u te pregovore.

                  (c)

                  Materijalna potpora državama članicama
                  UNODA će u okviru daljnjeg postupanja nakon radionica odgovoriti na najviše šest zahtjeva za materijalnu potporu državama članicama u Africi, azijsko-pacifičkoj regiji te u Latinskoj Americi i na Karibima, uzimajući u obzir geografsku ravnotežu.

                  (d)

                  Repozitorij resursnih materijala i objavljivanje rezultata
                  UNODA će tijekom provedbe projekta razvijati i održavati posebnu internetsku stranicu koja će sadržavati relevantne resursne materijale kako bi državama pomogla da se pripreme za budući FMCT i koja će služiti kao resursni repozitorij za države, regionalne organizacije, organizacije civilnog društva i znanstvenike te kako bi se olakšalo prekograničnu komunikaciju.
                  UNODA će objaviti najviše dva UNODA prigodna dokumenta o rezultatima regionalnih radionica i sastanaka sa stručnjacima regionalnih organizacija.

            2.3   Učinak aktivnosti

                  —

                  Olakšat će se sudjelovanje država u Africi, azijsko-pacifičkoj regiji te u Latinskoj Americi i na Karibima u pregovorima o budućem FMCT-u.

                  —

                  U pregovore o budućem FMCT-u uključit će se postojeće regionalno znanje i stručnost o zabrani proizvodnje fisilnog materijala za nuklearno oružje ili druge nuklearne eksplozivne naprave.

                  —

                  Relevantni resursni materijali stavit će se na raspolaganje budućim pregovaračima i stručnjacima iz država, regionalnih organizacija, organizacija civilnog društva i akademske zajednice.

            3.   PARTNERI ZA MJERE

                  —

                  Sustav UN-a: UNODA putem svoje podružnice u Ženevi i regionalne podružnice za razoružanje, što uključuje tri regionalna centra za mir i razoružanje u Africi (UNREC), azijsko-pacifičkoj regiji (UNRCPD) te u Latinskoj Americi i na Karibima (UNLIREC).

                  —

                  Regionalne i podregionalne organizacije: ABACC, AFCONE, OPANAL, Regionalni forum ASEAN-a.

                  —

                  Nevladine organizacije: Konzorcij EU-a za neširenje oružja, VERTIC, IPFM, ISS.

            4.   INTERAKCIJA S NAPORIMA UNIJE
      Na temelju redovitih povratnih informacija UNODA-e o njezinim aktivnostima Unija može odlučiti dopuniti te napore ciljanim diplomatskim djelovanjem usmjerenim na podizanje razine svijesti o važnosti prevladavanja dugotrajnog zastoja u radu Konferencije o razoružanju te važnosti hitnog početka i brzog dovršetka pregovora u okviru Konferencije o razoružanju o ugovoru kojim se zabranjuje proizvodnja fisilnog materijala za nuklearno oružje ili druge nuklearne eksplozivne naprave (FMCT), na temelju dokumenta CD/1299 i mandata koji je u njemu naveden.
      5.   KORSINICI AKTIVNOSTI

                  —

                  države u Africi, azijsko-pacifičkoj regiji te u Latinskoj Americi i na Karibima;

                  —

                  članovi stručne pripremne skupine na visokoj razini za FMCT;

                  —

                  Skupina vladinih stručnjaka za provjeru nuklearnog razoružanja;

                  —

                  organizacije civilnog društva u Africi, azijsko-pacifičkoj regiji te u Latinskoj Americi i na Karibima koje rade na nuklearnom razoružanju i neširenju nuklearnog oružja.

            6.   MJESTO ODRŽAVANJA
      Podregionalni seminari održat će se ili na lokaciji regionalnih centara ili na lokaciji u kojoj se nalazi regionalni ured Ujedinjenih naroda u dotičnoj podregiji kako bi se olakšalo sudjelovanje nacionalnih stručnjaka iz glavnih gradova.
      Sastanci stručnjaka održat će se na lokaciji regionalnih organizacija ili regionalnih centara.
      Materijalna potpora državama članicama bit će pružena u glavnim gradovima.
      7.   TRAJANJE
      Ukupno trajanje projekta procjenjuje se na 36 mjeseci.


title: Odluka

text:
               15.12.2017

               HR

               Službeni list Europske unije

               C 432/1

         ODLUKA
   (2017/C 432/01)
   GLAVNI TAJNIK EUROPSKOG PARLAMENTA,

               —

               UZIMAJUĆI U OBZIR Uredbu Vijeća (EEZ, Euratom, EZUČ) br. 259/68 (1), izmijenjenu Uredbom (EZ, Euratom) br. 723/2004 (2) i naknadno izmijenjenu Uredbom (EU, Euratom) br. 1023/2013 Europskog parlamenta i Vijeća od 22. listopada 2013. o izmjeni Pravilnika o osoblju za dužnosnike Europske unije i Uvjeta zaposlenja ostalih službenika Europske unije (3), a posebno članak 30. tog Pravilnika,

               —

               UZIMAJUĆI U OBZIR odluku Predsjedništva Europskog parlamenta od 13. siječnja 2014. o delegiranju ovlasti tijela za imenovanje i tijela ovlaštenog za zaključivanje ugovora o radu,

               —

               UZIMAJUĆI U OBZIR da će 31. prosinca 2017. prestati važiti sljedeće rezervne liste Europskog parlamenta:
               AD/1/12, AD/1/13, AD/5/13, PE/179/S, PE/165/S, PE/168/S, PE/171/S, AST/4/11, AST/1/13,

               —

               budući da je u skladu s člankom 10.a Statuta Zajednički odbor pozvan iznijeti mišljenje u roku od 15 radnih dana,

         ODLUČIO JE
   Članak 1.
   Rok valjanosti rezervnih lista:

               AD/1/13, PE/179/S, PE/168/S, PE/171/S, AST/1/13, AST/4/11,

         produžuje se do 31. prosinca 2018.
   Članak 2.
   Rok valjanosti rezervnih lista:

               AD/1/12, AD/5/13, PE/165/S (T)

         ne produžuje se.

      Sastavljeno u Luksemburgu 15. studenoga 2017.

         Klaus WELLE

            Glavni tajnik

      (1)  SL L 56, 4.3.1968., str. 1

      (2)  SL L 124, 27.4.2004., str. 1.

      (3)  SL L 287, 29.10.2013., str. 15.


title: Odluka Vijeća (ZVSP) 2017/2322 od 29. svibnja 2017. o potpisivanju i sklapanju Sporazuma između Kanade i Europske unije o sigurnosnim postupcima za razmjenu i zaštitu klasificiranih podataka

text:
               15.12.2017

               HR

               Službeni list Europske unije

               L 333/1

         ODLUKA VIJEĆA (ZVSP) 2017/2322
   od 29. svibnja 2017.
   o potpisivanju i sklapanju Sporazuma između Kanade i Europske unije o sigurnosnim postupcima za razmjenu i zaštitu klasificiranih podataka
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37., u vezi s člankom 218. stavkom 5. i člankom 218. stavkom 6. prvim podstavkom Ugovora o funkcioniranju Europske unije,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je na sastanku 27. i 28. studenoga 2003. odlučilo ovlastiti predsjedništvo, kojem pomaže glavni tajnik / visoki predstavnik, za otvaranje pregovora kako bi se sklopio sporazum o sigurnosti podataka između Europske unije i Kanade.

               (2)

               Slijedom tog ovlaštenja predsjedništvo je s Kanadom u pregovorima dogovorilo Sporazum o sigurnosnim postupcima za razmjenu i zaštitu klasificiranih podataka.

               (3)

               Taj bi sporazum trebalo odobriti,

         DONIJELO JE OVU ODLUKU:
   Članak 1.
   Sporazum između Kanade i Europske unije o sigurnosnim postupcima za razmjenu i zaštitu klasificiranih podataka („Sporazum”) odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma radi obvezivanja Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 29. svibnja 2017.

            Za Vijeće

            Predsjednik

         C. CARDONA


title: Odluka Političkog i sigurnosnog odbora (ZVSP) 2017/2439 od 19. prosinca 2017. o imenovanju zapovjednika snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/4/2017)

text:
               23.12.2017

               HR

               Službeni list Europske unije

               L 344/40

         ODLUKA POLITIČKOG I SIGURNOSNOG ODBORA (ZVSP) 2017/2439
   od 19. prosinca 2017.
   o imenovanju zapovjednika snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/4/2017)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Odluku Vijeća (ZVSP) 2016/610 od 19. travnja 2016. o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (1), a posebno njezin članak 5.,
   budući da:

               (1)

               Odlukom (ZVSP) 2016/610 Vijeće je ovlastilo Politički i sigurnosni odbor (PSO), u skladu s člankom 38. Ugovora o Europskoj uniji, za donošenje odgovarajućih odluka u pogledu političkog nadzora i strateškog usmjeravanja misije EUTM RCA, uključujući odluke o imenovanju budućih zapovjednika snaga misije EU-a.

               (2)

               PSO je 26. lipnja 2017. donio Odluku (ZVSP) 2017/1177 (2) o imenovanju brigadnoga generala Fernanda GARCÍJE BLÁZQUEZA zapovjednikom snaga misije EU-a za misiju EUTM RCA.

               (3)

               Vojni odbor Europske unije 20. studenoga 2017. preporučio je odobrenje imenovanja brigadnoga generala Hermínija TEODORA MAIJA kako bi naslijedio brigadnoga generala Fernanda GARCÍJU BLÁZQUEZA kao zapovjednik snaga misije EU-a za misiju EUTM RCA od 11. siječnja 2018.

               (4)

               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   Brigadni general Hermínio TEODORO MAIO imenuje se zapovjednikom snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) od 11. siječnja 2018.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 19. prosinca 2017.

            Za Politički i sigurnosni odbor

            Predsjednik

         W. STEVENS

      (1)  SL L 104, 20.4.2016., str. 21.

      (2)  Odluka Političkog i sigurnosnog odbora (ZVSP) 2017/1177 od 26. lipnja 2017. o imenovanju zapovjednika snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/2/2017) (SL L 170, 1.7.2017., str. 96.).


title: Odluka Predsjedništva Europskog parlamenta od 11. prosinca 2017. o izmjeni Provedbenih mjera Statuta zastupnika u Europskom parlamentu

text:
               28.12.2017

               HR

               Službeni list Europske unije

               C 445/8

         ODLUKA PREDSJEDNIŠTVA EUROPSKOG PARLAMENTA
   od 11. prosinca 2017.
   o izmjeni Provedbenih mjera Statuta zastupnika u Europskom parlamentu
   (2017/C 445/02)
   PREDSJEDNIŠTVO EUROPSKOG PARLAMENTA,
   uzimajući u obzir Ugovor o funkcioniranju Europske unije, a posebno njegov članak 223. stavak 2.,
   uzimajući u obzir Statut zastupnika u Europskom parlamentu (1),
   uzimajući u obzir članak 25. Poslovnika Europskog parlamenta,
   budući da:

               (1)

               U skladu s člankom 69. stavkom 1. Provedbenih mjera Statuta zastupnika u Europskom parlamentu (2) (dalje u tekstu „Provedbene mjere”) iznos putnih troškova koji se nadoknađuju, dnevnica i naknade za opće troškove Predsjedništvo može godišnje indeksirati najviše do stope koja je jednaka stopi godišnje inflacije u Europskoj uniji za listopad prethodne godine i koju je objavio Eurostat.

               (2)

               Eurostat je 16. studenoga 2017. objavio da stopa inflacije u Europskoj uniji za razdoblje od 1. studenoga 2016. do 31. listopada 2017. iznosi 1,7 %. Novi iznosi koji proizlaze iz prilagodbe potrebne kako bi se uzela u obzir ta stopa inflacije trebali bi se primjenjivati od 1. siječnja 2018. te bi u skladu s tim trebalo izmijeniti Provedbene mjere.

               (3)

               U skladu s člankom 69. stavkom 2. Provedbenih mjera maksimalan iznos za pokrivanje troškova parlamentarne pomoći iz članka 33. stavka 4. Provedbenih mjera koji se isplaćuje za osobne suradnike indeksira se godišnje, ako je to potrebno, na temelju podataka definiranih u skladu s člankom 65. Pravilnika o osoblju za dužnosnike Europske unije donesenog Uredbom Vijeća (EEZ, Euratom, EZUČ) br. 259/68 (3).

               (4)

               Komisija je u skladu s tim odredila stopu prilagodbe za 2017. u visini od 1,5 %. Sukladno tome, maksimalan mjesečni iznos za pokrivanje troškova parlamentarne pomoći trebalo bi povećati na 24 526 EUR s učinkom od 1. srpnja 2017.,

         DONIJELO JE OVU ODLUKU:
   Članak 1.
   Provedbene mjere mijenjaju se kako slijedi:

               1.

               Članak 20. stavak 1. mijenja se kako slijedi:

                           (a)

                           točka (a) zamjenjuje se sljedećim:

                                       „(a)

                                       za dio puta od 0 do 50 km: 23,12 EUR;”;

                           (b)

                           točka (b) zamjenjuje se sljedećim:

                                       „(b)

                                       za dio puta od 51 do 250 km: 0,13 EUR/km;”;

               2.

               Članak 22. mijenja se kako slijedi:

                           (a)

                           stavak 1. zamjenjuje se sljedećim:

                                       „1.

                                       Najveća godišnja svota koja se može nadoknaditi za putne troškove nastale u slučajevima iz članka 10. stavka 1. točke (b) iznosi 4 358 EUR.”;

                           (b)

                           prvi podstavak stavka 3. zamjenjuje se sljedećim:
                           „Najveća godišnja svota koja se može nadoknaditi za putne troškove nastale u slučajevima kad predsjednici odbora ili pododbora putuju na konferencije ili događaje koji se bave pitanjima od europskog interesa koja spadaju u djelokrug njihovog odbora ili pododbora i imaju parlamentarnu dimenziju iznosi 4 358 EUR. Za sudjelovanje u takvim događajima potrebno je prethodno dopuštenje predsjednika Parlamenta izdano nakon potvrde da su dostupna sredstva u okviru navedenog maksimalnog iznosa.”;

               3.

               U članku 24. stavak 2. zamjenjuje se sljedećim:

                           „2.

                           Ako se službena aktivnost odvija na području Unije, zastupnik prima paušalnu naknadu u iznosu od 313 EUR.”;

               4.

               U članku 26. stavak 2. zamjenjuje se sljedećim:

                           „2.

                           Mjesečni iznos naknade iz članka 25. iznosi 4 416 EUR.”;

               5.

               U članku 33. stavak 4. zamjenjuje se sljedećim:

                           „4.

                           Maksimalan mjesečni iznos koji se isplaćuje za sve osobne suradnike iz članka 34. iznosi 24 526 EUR.”.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   Ova se Odluka primjenjuje od 1. siječnja 2018., osim članka 1. stavka 5., koji se primjenjuje od 1. srpnja 2017. godine.

      (1)  Odluka 2005/684/EZ, Euratom Europskog parlamenta od 28. rujna 2005. o donošenju Statuta članova Europskog parlamenta (SL L 262, 7.10.2005., str. 1.).

      (2)  Odluka Predsjedništva Europskog parlamenta od 19. svibnja i 9. srpnja 2008. o Provedbenim mjerama Statuta zastupnika u Europskom parlamentu (SL C 159, 13.7.2009., str. 1.)

      (3)  SL L 56, 4.3.1968., str. 1.


title: Odluka (EU) 2017/2444 Europske središnje banke od 8. prosinca 2017. o izmjeni Odluke (EU) 2015/2332 o postupovnom okviru za odobravanje količine izdanja eurokovanica (ESB/2017/41)

text:
               23.12.2017

               HR

               Službeni list Europske unije

               L 344/63

         ODLUKA (EU) 2017/2444 EUROPSKE SREDIŠNJE BANKE
   od 8. prosinca 2017.
   o izmjeni Odluke (EU) 2015/2332 o postupovnom okviru za odobravanje količine izdanja eurokovanica (ESB/2017/41)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno njegov članak 128. stavak 2.,
   uzimajući u obzir Statut Europskog sustava središnjih banaka i Europske središnje banke, a posebno njegov članak 12. stavak 1.,
   budući da:

               (1)

               Odluka (EU) 2015/2332 Europske središnje banke (ESB/2015/43) (1) utvrđuje pravila u vezi s postupovnim okvirom za odobravanje količine izdanja eurokovanica.

               (2)

               Upravno vijeće smatra da se ovlast za donošenje godišnjih odluka i ad hoc zahtjeva o količini izdanja eurokovanica koje podnose države članice čija je valuta euro treba delegirati Izvršnom odboru u slučaju kad nije potrebno izmijeniti traženu količinu izdanja eurokovanica.

               (3)

               U slučaju kada Izvršni odbor smatra da je količinu izdanja eurokovanica koju je zatražila jedna ili više država članica čija je valuta euro potrebno izmijeniti, treba podnijeti obrazloženi prijedlog u kojem objašnjava tražene izmjene Upravnom vijeću, i Upravno vijeće treba ostati nadležno za donošenja odluke.

               (4)

               Odluku (EU) 2015/2332 (ESB/2015/43) potrebno je stoga na odgovarajući način izmijeniti,

         DONIJELO JE OVU ODLUKU:
   Članak 1.
   Izmjene
   Odluka (EU) 2015/2332 (ESB/2015/43) mijenja se kako slijedi:

               1.

               Članak 2. mijenja se kako slijedi:

                           (a)

                           stavak 9. zamjenjuje se sljedećim:
                           „9.   U slučaju kada Izvršni odbor utvrdi da godišnji zahtjevi za odobravanje ne zahtijevaju izmjenu godišnje količine izdanja eurokovanica koju zahtijeva svaka država članica europodručja, Izvršni odbor donosi odluku o odobravanju godišnje količine izdanja eurokovanica za europodručje prije kraja kalendarske godine koja prethodi godini za koju su podneseni zahtjevi za odobravanje.”; i

                           (b)

                           dodaje se sljedeći stavak 10.:
                           „10.   U slučaju kada Izvršni odbor utvrdi da je količinu izdanja eurokovanica koju zahtijeva jedna ili više država članica europodručja potrebno izmijeniti, nakon savjetovanja s dotičnom državom članicom, podnosi obrazloženi prijedlog u kojem Upravnom vijeću objašnjava potrebne izmjene. U takvim slučajevima, Upravno vijeće donosi odluku o odobravanju godišnje količine izdanja eurokovanica za europodručje bez odgađanja.”.

               2.

               Članak 3. mijenja se kako slijedi:

                           (a)

                           stavak 7. zamjenjuje se sljedećim:
                           „7.   U slučaju kada Izvršni odbor utvrdi da dodatnu količinu izdanja eurokovanica koju država članica europodručja zahtijeva u skladu sa stavkom 5. nije potrebno izmjeniti, Izvršni odbor donosi pojedinačnu odluku o ad hoc zahtjevu za odobravanje bez odgađanja.”; i

                           (b)

                           dodaje se sljedeći stavak 8.:
                           „8.   U slučaju kada Izvršni odbor utvrdi da je količinu izdanja eurokovanica koju zahtijeva država članica europodručja potrebno izmijeniti, podnosi obrazloženi prijedlog u kojem Upravnom vijeću objašnjava potrebne izmjene. U takvim slučajevima, Upravno vijeće donosi pojedinačnu odluku o ad hoc odobravanju zahtjeva bez odgađanja.”.

         Članak 2.
   Stupanje na snagu
   Ova Odluka stupa na snagu na dan kada su o njoj obaviješteni adresati.
   Primjenjuje se od 1. siječnja 2018.
   Članak 3.
   Adresati
   Ova je Odluka upućena državama članicama europodručja.

      Sastavljeno u Frankfurtu na Majni 8. prosinca 2017.

            Upravno vijeće ESB-a

            Predsjednik ESB-a

         Mario DRAGHI

      (1)  Odluka (EU) 2015/2332 Europske središnje banke od 4. prosinca 2015. o postupovnom okviru za odobravanje količine izdanja eurokovanica (ESB/2015/43) (SL L 328, 12.12.2015., str. 123.).


title: Odluka (EU) 2018/6 Europskog parlamenta i Vijeća od 12. prosinca 2017. o mobilizaciji Europskog fonda za prilagodbu globalizaciji na temelju zahtjeva Grčke – EGF/2017/003 GR/Attica retail

text:
               6.1.2018

               HR

               Službeni list Europske unije

               L 3/1

         ODLUKA (EU) 2018/6 EUROPSKOG PARLAMENTA I VIJEĆA
   od 12. prosinca 2017.
   o mobilizaciji Europskog fonda za prilagodbu globalizaciji na temelju zahtjeva Grčke – EGF/2017/003 GR/Attica retail
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Svrha je Europskog fonda za prilagodbu globalizaciji (EGF) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te pomaganje tim radnicima da se ponovno uključe na tržište rada.

               (2)

               EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3).

               (3)

               Grčka je 13. travnja 2017. podnijela zahtjev za mobilizaciju EGF-a u vezi s otpuštanjima u devet poduzeća koja posluju u sektoru maloprodaje u sljedećim regijama: Atiki, Istočnoj Makedoniji, Trakiji, Središnjoj Makedoniji, Zapadnoj Makedoniji, Tesaliji, Epiru, Zapadnoj Grčkoj, Središnjoj Grčkoj, Peloponezu, Južnom Egeju i Kreti u Grčkoj. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Tim se zahtjevom ispunjavaju uvjeti za određivanje financijskog doprinosa iz EGF-a utvrđeni člankom 13. Uredbe (EU) br. 1309/2013.

               (4)

               U skladu s člankom 4. stavkom 2. Uredbe (EU) br. 1309/2013 potvrđuje se prihvatljivost zahtjeva Grčke jer otpuštanja imaju znatan učinak na zaposlenost i lokalno, regionalno ili nacionalno gospodarstvo.

               (5)

               Stoga bi trebalo mobilizirati EGF kako bi se za zahtjev koji je podnijela Grčka osigurao financijski doprinos u iznosu od 2 949 150 EUR.

               (6)

               Ova bi se odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,

         DONIJELI SU OVU ODLUKU:
   Članak 1.
   U okviru općeg proračuna Unije za financijsku godinu 2017. mobilizira se Europski fond za prilagodbu globalizaciji kako bi se osigurao iznos od 2 949 150 EUR u odobrenim sredstvima za preuzete obveze i za plaćanja.
   Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 12. prosinca 2017.

      Sastavljeno u Bruxellesu 12. prosinca 2017.

            Za Europski parlament

            Predsjednik

         A. TAJANI

            Za Vijeće

            Predsjednica

         K. SIMSON

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).


title: Odluka (EU) 2018/9 Europskog parlamenta i Vijeća od 12. prosinca 2017. o izmjeni Odluke (EU) 2017/344 Europskog parlamenta i Vijeća od 14. prosinca 2016. o mobilizaciji pričuve za nepredviđene izdatke za 2017.

text:
               6.1.2018

               HR

               Službeni list Europske unije

               L 3/7

         ODLUKA (EU) 2018/9 EUROPSKOG PARLAMENTA I VIJEĆA
   od 12. prosinca 2017.
   o izmjeni Odluke (EU) 2017/344 Europskog parlamenta i Vijeća od 14. prosinca 2016. o mobilizaciji pričuve za nepredviđene izdatke za 2017.
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (1), a posebno njegovu točku 14. drugi podstavak,
   uzimajući u obzir prijedlog Europske komisije,
   budući da:

               (1)

               Člankom 13. Uredbe Vijeća (EU, Euratom) br. 1311/2013 (2) kojom se uspostavlja višegodišnji financijski okvir za razdoblje 2014.–2020. utvrđena je pričuva za nepredviđene izdatke od najviše 0,03 % bruto nacionalnog dohotka Unije.

               (2)

               U skladu s člankom 6. te Uredbe Komisija je izračunala apsolutni iznos te pričuve za nepredviđene izdatke za 2017. (3).

               (3)

               Europski parlament i Vijeće mobilizirali su pričuvu za nepredviđene izdatke u 2017. kako bi se omogućilo financiranje iznad gornje granice za preuzete obveze u iznosu od 1 906 150 960 EUR od čega 1 176 030 960 EUR za naslov 3. (Sigurnost i građanstvo).

               (4)

               Proračunom za 2018. zahtijeva se povećanje fleksibilnosti te je stoga prebijanje pričuve za nepredviđene izdatke mobilizirane u 2017. prilagođeno da se smanji iznos prebijen u naslovu 5. u 2018. i pokrene odgovarajuće prebijanje u naslovu 5. u 2020.,

         DONIJELI SU OVU ODLUKU:
   Članak 1.
   Članak 2. Odluke (EU) 2017/344 Europskog parlamenta i Vijeća od 14. prosinca 2016. o mobilizaciji pričuve za nepredviđene izdatke za 2017. (4) mijenja se kako slijedi:

               (a)

               u uvodnoj rečenici „2019.” zamjenjuje se s „2020.”;

               (b)

               točka (b) zamjenjuje se sljedećim:

                           „(b)

                           2018.: naslov 5. (Administracija): 318 000 000 EUR;”;

               (c)

               dodaje se sljedeća točka (d):

                           „(d)

                           2020.: naslov 5. (Administracija): 252 000 000 EUR.”.

         Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 12. prosinca 2017.

            Za Europski parlament

            Predsjednik

         A. TAJANI

            Za Vijeće

            Predsjednica

         K. SIMSON

      (1)  SL C 373, 20.12.2013., str. 1.

      (2)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvi za razdoblje 2014.-2020. (SL L 347, 20.12.2013., str. 884.).

      (3)  Komunikacija Komisije Vijeću i Europskom parlamentu od 30. lipnja 2016. o tehničkoj prilagodbi financijskog okvira za 2017. u skladu s kretanjima BND-a (COM(2016) 311).

      (4)  SL L 50, 28.2.2017., str. 57.).


title: Odluka (EU) 2018/8 Europskog parlamenta i Vijeća od 12. prosinca 2017. o mobilizaciji instrumenta fleksibilnosti za financiranje hitnih proračunskih mjera za suočavanje s postojećim izazovima migracija, priljeva izbjeglica i sigurnosnih prijetnji

text:
               6.1.2018

               HR

               Službeni list Europske unije

               L 3/5

         ODLUKA (EU) 2018/8 EUROPSKOG PARLAMENTA I VIJEĆA
   od 12. prosinca 2017.
   o mobilizaciji instrumenta fleksibilnosti za financiranje hitnih proračunskih mjera za suočavanje s postojećim izazovima migracija, priljeva izbjeglica i sigurnosnih prijetnji
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (1), a posebno njegovu točku 12.,
   uzimajući u obzir prijedlog Europske komisije,
   budući da:

               (1)

               Instrument fleksibilnosti namijenjen je financiranju jasno određenog rashoda koji nije moguće financirati u okviru gornjih granica raspoloživih za jedan ili više drugih naslova.

               (2)

               Gornja granica godišnjeg iznosa dostupnog za instrument fleksibilnosti iznosi 600 000 000 EUR (u cijenama iz 2011.), kako je utvrđeno člankom 11. Uredbe Vijeća (EU, Euratom) br. 1311/2013 (2).

               (3)

               Za suočavanje s postojećim izazovima migracija, priljeva izbjeglica i sigurnosnih prijetnji potrebno je hitno mobilizirati znatne dodatne iznose kako bi se financirale te mjere.

               (4)

               Nakon što su razmotrene sve mogućnosti preraspodjele odobrenih sredstava u okviru gornje granice rashoda za naslov 3. (Sigurnost i građanstvo), potrebno je mobilizirati instrument fleksibilnosti kako bi se dopunilo financiranje dostupno u općem proračunu Unije za financijsku godinu 2018. iznad gornje granice naslova 3. za iznos od 837 241 199 EUR kako bi se financirale mjere u području migracija, izbjeglica i sigurnosti. Taj iznos uključuje iznose iz Fonda solidarnosti Europske unije i Europskog fonda za prilagodbu globalizaciji koji su prestali vrijediti u prethodnim godinama i koji su stavljeni na raspolaganje za instrument fleksibilnosti u skladu s člankom 11. stavkom 1. drugim podstavkom Uredbe (EU, Euratom) br. 1311/2013.

               (5)

               Na temelju očekivanog profila plaćanja odobrena sredstva za plaćanje u okviru mobilizacije instrumenta fleksibilnosti trebala bi biti raspodijeljena na više financijskih godina.

               (6)

               Kako bi se omogućila brza uporaba sredstava, ova bi se Odluka trebala primjenjivati od početka financijske godine 2018.,

         DONIJELI SU OVU ODLUKU:
   Članak 1.
   1.   U općem proračunu Unije za financijsku godinu 2018. instrument fleksibilnosti mobilizira se za osiguravanje iznosa od 837 241 199 EUR u odobrenim sredstvima za preuzete obveze iz naslova 3. (Sigurnost i građanstvo).
   Iznos iz prvog podstavka upotrebljava se kako bi se financirale mjere za suočavanje s postojećim izazovima migracija, priljeva izbjeglica i sigurnosnih prijetnji.
   2.   Na temelju očekivanog profila plaćanja raspodjela odobrenih sredstava za plaćanje u okviru mobilizacije instrumenta fleksibilnosti procjenjuje se kako slijedi:

               (a)

               464 039 631 EUR u 2018.;

               (b)

               212 683 883 EUR u 2019.;

               (c)

               126 354 910 EUR u 2020.;

               (d)

               34 162 775 EUR u 2021.

         Pojedinačni iznosi odobrenih sredstava za plaćanje za svaku financijsku godinu odobravaju se u skladu s godišnjim proračunskim postupkom.
   Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 1. siječnja 2018.

      Sastavljeno u Bruxellesu, 12. prosinca 2017.

            Za Europski parlament

            Predsjednik

         A. TAJANI

            Za Vijeće

            Predsjednica

         K. SIMSON

      (1)  SL C 373, 20.12.2013., str. 1.

      (2)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).